rlitschk/wikidir huggingface dataset:
Timmerhorst is en plattdüütsch Musikgrupp ut Sleswig-Holsteen. Een Fruu un veer Mannslüüd. Angelika Salewski speelt de Treckfiedel, ehr Mann Andreas Salewski, speelt Slagtüüch, sien Broder Christoph Salewski bedeent den Elektrobass, ehren Vedder Joachim Hinz speelt Banjo un de Gitarr un ehren Fründ Joachim Beyer speelt ok de Gitarr. Dorto warrt op Plattdüütsch sungen. Se sünd siet 1980 tosamen un kummt ut Haffkrug bi de Lübecker Bucht an de Oostsee. Se hebbt internatschonal all in Chicago, New York, in Milwaukee bi’t German Fest, in Hongkong, Kapstadt, London, Cork in Irland, un Wien speelt und sungen. Se hebbt in Düütschland in Stuttgart, München, Berlin, Kiel, Rostock un annerswo Erfolge fiert. In’t Johr 2001 is Timmerhorst för ehr Verdeenst üm de plattdüütsche Spraak mit den Kulturpries vun’n Kreis Ostholstein uttekent worr'n. In över 50 Rundfunk- un Fernsehsendungen weren se dorbi. Negen CDs un Liveoptreed, de nich mehr to tellen sünd, hebbt de Timmerhorst wiet över de Landesgrenzen bekannt makt. So enstunn ok de Titel „Plattdüütsch all over the world“. Anner bekannte Leder sünd „Gooden Dag, ook“, „Hüüt Abend schall he wedder bi“ un „De ole Damplok“. 1985 Timmerhorst 1 1987 Timmerhorst 2 1991 Wochenend 1992 Mast- und Schotbruchsamba 1993 Hau Rin 1996 100
(2487) Juhani is en Asteroid ut de Hööftgördel, de an’n 8. September 1940 vun de finnisch Astronom Heikki A. Alikoski in Turku opdeckt wurrn is. De afsolute Helligkeit bedrocht 12,943. De Asteroid is nah de Söhn vun Alikoski nömmt wurrn.
Karl Sanner (* 10. Mai 1928 in Köln; † 4. Juli 1966 in Monte Carlo) weer en düütsch Jazzslagtüüchspeler. Sanner hett anfangs af 1946 mit de Band vun Joe Wick, later denn in de Combot vun Hans Koller (1950 bit 1953), denn mit Joki Freund speelt. 1955 hett he mit Jutta Hipp, dornah mit Albert Mangelsdorff un Attila Zoller arbeit. 1957 weer he bi Bob Cooper un Bud Shank. Af 1958 weer he Liddmaat vun dat WDR-Tanzorchester. Sanner is ok Jazzfestivals uptreden un gung up internationale Tourneen (z. B. mit Hipp nah Jugoslawien). Buterdem speel he mit Dizzy Gillespie un mit Tony Scott. De Saxophonist Willi Sanner is sien öllere Bröer. Reclams Jazzführer
Midsümmer is de Nååm van een Fest, wat in Nordeuropa meerst an'n 21. Juni, dat is de längste Dag van't Johr, fiert warrd. In Sweden söökt se sik jümmers den Freedag rut, de meerst dichtebi de kötteste Nacht is. Düsse Freedag heet "Midsommerafton". In anner Streken fiert de Lüüd an'n Saterdag bi Midsümmer. In Düütschland warrd dat Fest ook "Sommersonnenwende" nöömt, man dat hett een stark negativ Bedüten, ümdat de Nazis dat Fest korrumpeert hebbt. In Noorddütschland hebbt se lange Tied för "Midsümmer" ook "Johannisdag" seggt. De Christen hebbt dat ole haidsche Fest ümdüüt as Fest för Johannes den Döpersmann, so as se ook Wiehnacht to de Wintersünnenwenn stellt hebbt. In Skandinavien finns ook vandåge noch Bruukdum, wat met de Midsümmernacht to doon hett. So schall een Deern Blamen ünner dat Koppkissen liggen låten un denn van hör Bröögam drömen. Fröher glöven de Minsken, dat bi Midsümmer Elfen un Trolle upp'n Patt sünd. Över dat Tövern un de Leevde to Midsümmer kann sik een bi Shakespeare sien Spill "A Midsummer Night’s Dream" künnig måken.
Joseph Francis „Joe“ Marsala (* 4. Januar 1907 in Chicago; † 4. März 1978 in Santa Barbara (Kalifornien)) weer en US-amerikaansch Jazz-Klarinettist, Saxophonist (Alt,Tenor), Big-Band-Leader un Leedkomponist vun den Oldtime Jazz un Swing. Marsala hett sück dat Saxophonspeel sülvst bibrocht, studeer aber Klarinett bi en klassischen Musiker. Deelwies mit sein Bröer Marty, en Slagtüüchspeler un Trompeter, speel he in Danzhallen un Speakeasies in Chicago (tietwies weer he ok Liddmaat vun de „Territory Band“ vun Harold West). 1929 un 1933 speel he bi Wingy Manone un tietwies ok bi Ben Pollack. 1935 truck he nah New York, wo he mit Manone in’ „Hickory House“ in de 52nd Street speel. Nah Manones Weggang nah Chicago 1936 speel he dor mit sien eegen „Joe Marsala Orchestra“ (ok „Joe und Adele Girard-Marsala Orchestra“), dat he mit sien Fru, de Harpspelerin Adele Girard (1913 - 1993, Heiraadt 1937), mit Ünnerbreken bit 1948 führ. Hör Band-Erkennungsmelodie weer Singing the Blues. Leonard Feather schreev, dat se bi hör Jamsessions sönndags in dat Hickory House Enn’ vun de 1930er Johren mehr to dat Överwinnen vun de Rassschranken in Jazz-Bands dahn hebbt as Benny Goodman to glieker Tiet. 1945 nehm he ok mit Dizzy Gillespie up. Vun de Marsala-Band
Beatrice Adele Girard weer en US-amerikaansch Jazz-Harpspelerin un Pianistin vun den Swing. De Dochter vun en Opernsingerin un vun en Violinisten, de as Konzertmeester för Victor Herbert arbeit harr, kreeg klassisch Harp-Ünnerricht. Anfangs speel se Klaveer eerst in Hotels un sung 1933 in dat Orchester vun Harry Sosnik in Chicago. Dor fung se an, ok 1934 as Harpspelerin uptotreden. Dormit weer se en vun de eersten in’ Jazz – Casper Reardon keem hör um 1936 en beten tovör – un damals en „Novelty“ Nummer, de de Band dorto deenen sull, sück vun annern aftoheven. Vörövergahnd hett se ok lütt Rullen in Hollywood speelt, in en vun de Filme wurr ok hör „Harp Boogie“ upommen. Se speel mit Frankie Trumbauer un Jack Teagarden (in de sien „The three T´s“, wo se Reardon an de Harp ersett hett) bispeelswies in de Club (un Steak-Restaurant) „Hickory House“ in de 52nd Street in New York, wo se ok af 1937 in de Band vun Joe Marsala speel, de se in dat glieker Johr ok heiraadt hett. Gemeensam harrn se bit etwa 1948 en Big Band un sünd ok noch Enn’ vun de 1960er Johren gemeensam in Clubs uptreden, toletzt 1970 in’ „Donte“ in Hollywood.
Helgoland (Helgolanner Noordfreesch: Dät Luun) is ene Noordseeinsel in de Düütsche Bucht rund 50 km vör de Elv- un Wersermünn. Se is 1700 m lang un besteiht ut dat deper gelegene Unnerland un den rund 60 m hogen, roten Buntsandsteenfelsen vun dat Baberland. Oosten vun disse Hööftinsel liggt de Düün mit ehren witten Badestrand. Dar kann’n aver blots mit’n Boot henkamen. Dat Eiland hett 1306 Inwahner (Stand: 31. Dez. 2019) up en Flach vun 4,2 km². Fröher höör dat Eiland maal to Däänmark. 1807 setten de Briten sik hier fast. Eerst an’n 9. August 1890 keem Helgoland dör den Helgoland-Sansibar-Verdrag an Düütschland. In beide Weltkriegen woor de Insel to enen See-Stüttpunkt utboot un muss vun ehre Bewahners in’n iersten Weltkrig furts, in tweeten awer irst naa de Totaal-Bombardirung an’n 18. April 1945 rüümt weern. In’n Tweeten Weltkrieg weer dar ene U-Boot-Statschoon, un darum woor de Insel dör Bombenangrepen stark demoleert. Ok na den Krieg druffen de Helgolänners nich foors wedder trüggkamen. De Insel deen de brietsche Air Force as Teelgelänne un so woorn ehr grote Schadens toföögt. Eerst 1952 woor de Insel freegeven, un de 2000 Bewahners kunnen trüggkamen un mit den Wedderupbo anfangen. Vundaag besöökt wedder so as in
En generisch Maskulinum is dat, wenn de maskuline Form vun en Woort ok Froenslüde mit bedüden deit. Dat kümmt sunnerlich vör bi Beteknungen för Berope un bi Substantive, de Lüde beteken doot, de wat maken doot (Nomina agentis). Blangenbi gifft dat ok noch generische Feminina un generische Neutra. En generisch Maskulinum warrt na de Traditschoon denn bruukt, „wenn dat for de Sake unwichtig is, of sik dat um Froenslüde oder Mannslüde hannelt, oder wenn dor Froenslüde just so mit meent sünd, as Mannslüde. Dat Maskulin maakt dor denn doch en neutrale, allgemeene Saak vun (dat is ‚generisch‘)“ Vunwegen datt dat Maskulinum nich bloß generisch bruukt weern kann, man ok ‚spezifisch‘ (also bloß for Mannslüde), mütt sunnerliche Henwiese geven weern, wat nu meent is, oder dat mutt ut de Situatschoon vun Sellschop oder Person rutlesen weern, wo dat um geiht. Froenslüde sünd ok mit meent. De Italieners hefft sik bannig freit över de Football-Weltmeesterschop. Hier warrt vun Mannslüde un Froenslüde snackt, vunwegen datt all Italieners sik dor över freit, nich bloß de Mannslüde. Kannst keen Tovertroon to hebben, to de Politikers. Ok hier sünd all Politikers mit meent, of dat nu Mannslüde oder Froenslüde sünd. Ik vermahn Jo avers, leve Bröer
Sigmar Polke (* 13. Februar 1941 in Oels, Nedderslesien; † 11. Juni 2010 in Köln) weer en düütsch Maler un Fotograf. Sien Malerree is den postmodernen Realismus totooordnen (Kapitalistischer Realismus) un ziteert Utdruckswiesen vun de Pop-Art. Sien Haltung to de Maleree enthollt stark ironisch Elemente. Nah de Flucht vun de Familie 1945 ut dat Verdrievensrebeet nah Döringen sünd se 1953 ut de DDR nah West-Berlin flücht un truck denn nach Willich bi Mönchengladbach. Van 1959 bit 1960 hett Polke en Glasmalerlehre in Düsseldorf-Kaiserswerth makt. 1961 nehm he en Studium bi Gerhard Hoehme un Karl Otto Götz an de Kunstakademie Düsseldörp up, dat he 1967 beend hett. 1963 grünn he tosommen mit Gerhard Richter un Konrad Lueg den Kapitalistischen Realismus, en Kunststil, de in de Konzeption un Realisation de Aktion Leben mit Pop – Eine Demonstration für den Kapitalistischen Realismus hör Anfang nehm. 1970 bit 1971 weer he Gastperfesser un 1977 – 1991 Perfesser an de Hochschule für bildende Künste in Hamborg 1978 siedel he nah Köln över. In de Johren 1980 bit 1981 ünnernehm Polke Reisen nah Süüdostasien, Papua-Neuguinea un Australien. Polke leev un arbeit in Köln. Sigmar Polke weer Deelnehmer an de Documenta 5 in Kassel in dat Johr
Disse Artikel is man blots en Stubben. Du kannst Wikipedia helpen un em verbetern. Mölnlycke is en Stadt in de sweedsch Landschap Westgötland. Mölnlycke hett en Volkshoochschool („Wendelsbergs Folkhögskola“). In de Stadt leevt 15.289 Inwahners, de gesamte Gemeen hett 34.007 Inwahners. Kommun Härryda (sweedsch) Wendelsbergs Folkhögskola (sweedsch/engelsch)
John Denver (* 31. Dezember 1943 in Roswell, New Mexico as Henry John Deutschendorf; † 12. Oktober 1997 in de Monterey-Bucht, Kalifornien) weer en US-amerikaansch Country- un Folk-Singer. Sien Vader weer Luftwapenpilot un op de Basis vun Roswell in New Mexico statschoneert. De Leev to dat Flegen bleev sien Leevdag. Sien Kinnertied weer vun vele Oortswessel dör den Beroop vun sien Vader präägt. Fröh lehr he op en ole Gibson, de he vun siene Grootmoder schenkt kreeg, Gitarr spelen. He süng in'n Karkenchor un speel in lokale Rock-Bands. In de Tied vun sien Architektur-Studium in Lubbock in Texas hett he siene eersten Optreed.He weer so vun Musik begeistert, dat he 1964 dat Studium afbreek un no Los Angeles toog, üm sik dor de Folk-Szeen antosluten. Hier arbeid he den Dag över as Technisch Tekner un speel an'n Avend in Folk-Klubs. Sienen för Amerikaner swoor utspreekboren Namen "Henry John Deutschendorf" änner he op Anraden vun Frünnen in "John Denver". 1965 bemöh he sik üm en fre'en Platz in dat Chad Mitchell Trio. He sett sik gegen 250 Mitbewarver dör un wörr engascheert. He füng nu ok an to komponeren. För siene ne'e Grupp schreev he dat Leed Leaving On A Jet
Disse Artikel is man blots en Stubben. Du kannst Wikipedia helpen un em verbetern. Nairobi is de Hööftstadt vun Kenia mit 2.765.657 Inwahners (Stand 1. Januar 2005), de op en Flach vun üm 150 km² leevt. De Naam vun de Stadt kummt vun den Massai-Utdruck Ewaso Nyirobi, wat frisch Water bedüüd. Nairobi liggt in'n Süden vun Kenia an den Stroom Athi op 1660 m över den Meersspegel in de Utlöper vun dat Hoochland vun den Oostafrikaanschen Graven. De Stadt liggt en beten süden vun den Äquater op de geograaphschen Koordinaten 01° 16' Süüd, 036° 49' Oost. De Stadt wörr 1899, in de Kolonialtiet, as en Statschoon un Lager för de Boarbeider an de Uganda Railway op dat Land twüschen de Rebeden vun Massai un Kikuju grünnt un wörr 1907 Seet vun de Kolonialverwalten vun Britisch Oostafrika. De Stadt müss al fröh nee opboot warrn, nodem de Pest utbroken weer un en Stadtbrand den Oort verwööst harr. Al fröh entwickel sik en Stroom vun Towannerers in de Stadt Nairobi, de sik mehrst an'n Rand vun de Stadt ansiedelt hebbt un dor Slums billt hebbt, so as in de Siedlung Mathare Valley, de in'n Noordosten vun Nairobi liggt un bi 180.000 Inwahners
Gentzrode is en Wesewark in de Gemarken vun de Stadt Reppin, nich wiet af vun de Stadt. Dat is 1876/77 för Alexander Gentz boot wurrn in maurischen Stil. Theodor Fontane hett dor in siene „Wanderungen durch die Mark Brandenburg“ allerhand över schreven. In de eerste Hälft vun dat 19. Johrhunnert weer de Afbo vun Törf in dat Wustrauer Luch in vullen Gang. De Törf is mit Scheepe bit na Berlin hen bröcht wurrn un dor to'n böten bruukt wurrn. De Koopmann Johann Christian Gentz ut Reppin weer dor nu mit to Geld kamen. 1855 hett he de „Kahlen Berge“ in'n Norden vun Reppin köfft. Dat weer en sore Sand- un Heidegegend. Tohopen mit sien Söhn Alexander Gentz hett he dor en Bueree-Bedriev upmaakt un hunnertdusende vun amerikaansche Böme (sunnerlich Eken) anplant. De Koornspieker is 1861 na Plaans vun Carl von Diebitsch boot wurrn. Nadem de Familie up dat Goot tagen weer, hett sik Alexander Gentz vörnahmen, allens heel un deel um to muddeln. He woll dor en Park mit Slott henboen un en Mausoleum. Dat Herrenhuus in Gentzrode is denn in den Stil vun en Orient-Historismus so boot wurrn, as Martin Gropius un Heino Schmieden dat tekent harrn. Den Park
Johanna Sacco borene Richard, nöömt Madame Sacco (* 16. November 1754 in Prag; † 21. Dezember 1802 in Wien) weer en düütsch Schauspelerin un Danzerin. Johanna Richard wurr 1754 in Prag boren un is nah de Dood vun hör Öllern as Pleegekind vun dat Schauspelerehepaar Koppe 1761 nahwieslich eerstmals uptreden. In Hamborg weer se 1771 eenig Maand Liddmaat vun de Ackermannsche Sellschap un wurr dör Friedrich Ludwig Schröder in Schauspeleree un Danzünnerricht. 1773 is se nah de Heiraat mit den Ballettmeester Sacco to de Ackermannsche Sellschap torüchgahn. Nahdem dat Ehepaares Sacco nah Wien ümtrucken weer, debuteer se an’ 10. Juli 1776 in de Rull vun de Eugenie in de glieknaamig Kummedie vun Beaumarchais. Hör gröttste Spood weer de Hööftrull in Engel un Gotters Tragödie Medea. Johanna Sacco weer in allen Klassen vun de Wiener Sellschap populär. Fördert wurr se ünner annern dör Kaiser Joseph II., de sück an de Inrichtung vun hör Wahnung bedeeligt un Madame Sacco immer weer finanziell ünnerstütt hett. 1793 hett Johanna Sacco hör Karriere an’t Burgtheater beend. Se is 1802 in Wien storven. Gutkas, Karl: Österreich zur Zeit Kaiser Joseph II, Niederösterreich Kultur, 1980, S. 643 Vierhaus, Rudolf: Deutsche biographische Enzyklopädie 8, 2007, S.644 Paul Schlenther:
De Coupe Jules Rimet (fr. för Jules-Rimet-Pokal) is vun 1930 bit 1970 de Pokal wesen, de bi de Football-Weltmeesterschop utspeelt weer. Toeerst weer he eenfack as Weltpokal (Coupe du Monde) betekent, is na’n Tweeten Weltkrieg denn aver na den dormoligen FIFA-Präsident Jules Rimet ümnöömt worrn. De Coupe Jules Rimet weer en Statue ut vergoldt Sterlingsülver vun 35 cm Grött. Se harr en Gewicht vun 3,8 kg un stünn op’n blauen Sockel ut Lapislazuli. An de Sieten vun den Pokal weern Goldplaketten anbröcht, worop de Naam vun de Pokal ingraveert weer as ok de Naams vun de negen Weltmeesters, de em wunnen hebbt. Utklamüstert hett de Statue Abel Lafleur. Se weer in Form vun en Fro utföhrt, as dat bi vele fröhe Pokalen begäng weer. Disse Frongestalt schüll de greeksche Göddin vun’n Sieg, Nike, dorstellen. Ehr Arms weern na baven streckt un harrn Flögels. Ünner de Statue weer Ruum för de Naams vun de Winners. 1930 Uruguay 1934 Italien 1938 Italien 1950 Uruguay 1954 Düütschland 1958 Brasilien 1962 Brasilien 1966 England 1970 Brasilien To Anfang vun de Football-Weltmeesterschop 1930 is künnig maakt worrn, dat de Verband, de mit sien Utwahlmannschop dreemol de Meesterschop winnen kann, den Pokal behollen dröff. As de
Artie Shaw (* 23. Mai 1910 in New York City, New York; † 30. Dezember 2004 in Thousand Oaks, Kalifornien; eegentlich Arthur Jacob Arshawsky) weer en US-amerikaansch Jazz-Klarinettist, Arrangeur, Komponist, Bandleader un Schriever. Upwussen in New Haven, Connecticut, fung he sien Loopbahn oorsprünglich as Saxophonist in de lokal Highschool-Band un fung Anfang vun de 1930er Johren sien professionell Karriere, u. a. bi Johnny Cavallaro, Roger Wolfe Kahn un 1927–29 Austin Wylie in Cleveland, dornah van 1929 bit 1931 bi Irving Aaronson an. Nahdem he eenig Johren as freeschaffend Musiker mit Red Nichols, Red Norvo, Vincent Lopez, Teddy Wilson un annern arbeit harr, truck he sück 1934/35 vörövergahnd ut de Musikszene torüch. Tosommen mit en Striekquartett keem he in’ Sömmer 1935 mit en Upträe in dat New Yorker Imperial Theatre torüch, wat groot Beachtung funn un hüm dat mögelk makt hett, de Grünn’ vun en Bigband mit Blikblasern, Striekern, Rhythmusgrupp un blots en Saxophonisten (Tony Pastor) in Gang to bringen. Disse eerste Formation vun Shaw bestunn aber nich lang. 1936 hett he Upnahmen mit Billie Holiday („Billie’s Blues“), Frank Trumbauer un Bunny Berigan makt. Enn’ 1936 hett he en nee Bigband grünnd, de to de spoodrieksten Orchesters vun den Swing-Ära tellen
De Samen (Sami, ook Lappen) sünd Lüüd in Noorn van Fennoskandinavien. Dor höört alltohopen um un bi 70.000 Minschen to. De Streektålen van de Samen hebbt nix to doon met de noordgermannschen Språken Norweegsch un Sweedsch, man de warrd to de finno-ugrische Språåkgrupp tellt. De Samen leevt al langen in'n hogen Noorn, tominnst länger as de germaanschen Lüüd. In ole Tiden is dat Rebett van de Samen ook meer in Söden (de Midd van Sweden) ween. Bi de Levenswies van de Samen dreiht sik veel üm Rendeerten. Fröher hebbt de annern Lüüd de Samen minnachtig ankeken. So schüllen de Samen in Norwegen blots Noorwegsch snakken, un neet in jümeer egen Taal. De Samen un jümeer Deerten harrn sünners ünner dat grode Mallör van Tschernobyl to lieden. De Samen hebbt een egen Wies van dat Singen, de warrd dat "Joiken" nöömt. De Samen. Mehr Biller, Videos oder Audiodateien to’t Thema gifft dat bi Wikimedia Commons. Raat vun de Samen
Dit Woort hett noch annere Bedüden: kiek dorför ünner Blau (Mehrdüdig Begreep). Blau oder Blaag is een vun de dree additiven Grundklören. Blauet Licht hett mit üm un bi 420-490 Nanometer vun disse dree Klören de körttste Bülgenläng. Dat Woort Blau kummt vun ooldsassisch blāo för schemern, glimmen. De Klöör Blau is een vun de Grundklören in de additive Klöörmischen (blang Root un Gröön) warrt in de subtraktive Klöörmischen ut de Klören Magenta un Cyan mischt is de Komplementärklöör to Orange Blau is en Klöör, de vele Minschen as koolt wohrnehmt. In'n Volksmund is Blau de Klöör vun de Tro. In de franzöösche Flagg (Tricolore) steiht Blau för de Freeheit. In velen europääschen Lännern is Blau de Klöör vun de liberalen Parteien. In den USA is dat de Klöör vun de Demokraatsche Partei. Op Hoochdüütsch heet "blau ween" ok "duun ween". Blauet Blood hebben bedüüdt, dat een to Adel höört.
Disse Artikel is man blots en Stubben. Du kannst Wikipedia helpen un em verbetern. De Sowjetunion (kort SU, vullstännig Naam: Union vun de Sozialistischen Sowjetrepubliken, kort USSR, up Russisch Союз Советских Социалистических Республик (СССР)/Sojus Sowjetskich Sozialistitscheskich Respublik (SSSR) is en Staat in Oosteuropa, in den Kaukasus, in Noord- un Zentralasien ween. Dor geev dat man eene politsche Partei, de allerwegens dat Seggen harrt hett, dat weer de Kommunistische Partei vun de Sowjetunion (KPdSU). Bi de Sowjetunion hannel sik dat um en zentralistischen Bundsstaat. Se is an'n 30. Dezember 1922 vun de Bolschewiken unner Lenin grünnt wurrn. As Union is se uplööst wurrn dör de Deklaratschoon vun Alma-Ata an'n 21. Dezember 1991. De Rechten un Plichten in internatschonale Organisatschonen na dat Völkerrecht sünd vun dor af an dör de Föderatschoon vun Russland övernahmen wurrn. De mit Afstand gröttste Deel-Staat (1990 sünd dat 78 % vun de USSR ween) is de Russische Sozialistische Föderative Sowjetrepubliek (RSFSR) ween. De weer mit de Oktoberrevolutschoon an'n 7. November 1917 up dat Riek vun de Zaren folgt. Vunwegen de Övermacht vun de RSFFR is de Sowjetunion in de Länner vun den dormoligen „Westen“ faken mit Russland övereen sett wurrn un hett denn „Sowjetrussland“ heten. De RSFSR
Hermannus Jantius van Veen, (* 14. März 1945 in Utrecht) is een nedderlannschen Musiker, Clown, Lederkeerl, Speelmann un Schriever. Hermann van Veen singt sien Leder in männig Språken. Dat gröttste Publikum buten van de Nedderlannen hett he in Düütschland. Bekannt binnen Düütschland is sien Leed "Ich hab ein zärtliches Gefühl" (Nedderlannsch: Ik heb dat tedere gevoel). Hermann van Veen schrifft sik sien Leder sülvst, man he singt ook Leder van anner Lüüd, as Bispill van Jaques Brel. Hermann van Veen hett in Utrecht Fiddel studeert. Bi dat Studium is hüm 1961 Erik van der Wurff inne Mööt kwamen. Düsse Keerl spillt Piano un is siet düsse Tied met Hermann van Veen upp'n Patt. Hermann van Veen hett ook Böker, Romane un Gedichten schreven. He harr in de Nedderlannen sien egen Serie bi de Televischoon "De wonderliken avonturen van Hermann van Veen". Buten van dat hett sik Hermann van Veen de Trickfilm-Aant "Alfred Joducus Kwak" utklamüseert. Hermann van Veen leevt hüüt upp een olen Hoff in de Nöögde van Utrecht.
Disse Artikel is man blots en Stubben. Du kannst Wikipedia helpen un em verbetern. Rovaniemi is de Hööftstadt vun de noordfinnsche Provinz Lappland. Rovaniemi liggt an den Polaarkreis. So is dat dor in'n Winter lang düster. Se hebbt door en fein lütt Museum, dat Arcticum. Dor kann een schön sehn, woans dat Leven so togeiht in'n Noorden. Und för junge und ole Kinner is ok watt schönes to kieken: Dicht bi Rovaniemi wahnt de Wiehnachtsmann. Den kann man dor dat hele Johr besöken und mit em snacken. Und man kann mit'n Rendeerslitten fohren.
Robert Cvek (* 6. Januar 1979 in Krnov) is en tschechisch Schachspeler. 1993 wurr he tschechisch U14-Meester un bi de Europameesterschap U14 in dat glieker Johr keem he up den tweeten Platz. 1994 weer he tschechisch U16-Meester un 1980 U20-Meester. 2009 wunn he dat Metalmex Open in Liberec mit 8,5 Punkten ut 9 Partien un twee Punkten Vörsprung. Mit de tschechisch Natschonalmnannschap nehm he an veer Mitropa Cups deel (1999, 2000, 2002 un 2006). Den meesten Spood harr he dorbi 2006 in Brünn, wo he an dat eerste Brett den tweeten Platz mit de Mannschap belegg un en individuell Goldmedaille för sien Ergebnis van 6 Punkten ut 9 Partien kreeg. Dorto weer dat ok darte Grootmeester-Norm dor. Den Titel kreeg he denn in’ Januar 2007. För de tschechisch Natschonalmannschap nehm he ok an de Schacholympiade 2006 deel (tweet Reservebrett), as ok bi de Europäisch Mannschapsmeesterschap 2009 (eerst Reservebrett). Cvek is ok in mehreren Schachvereenen tätig, so speel he in Düütschland för den SC Bann un SK Passau 1869. Sien aktuelle Elo-Tall bedrocht 2495 (Stand: Mai 2010). In’ Juli 2007 harr he sogor en Tall vun 2546 FIDE-Koort (engelsch) Partien vun Cvek up chessgames.com (englisch)
Piepe betekent Piepe, Appraat to’n Musikmaken, Piepe, Appraat to’n Smöken, Piepe, Diek in Bremen, de Överrest vun de vörmoligen Wallanlagen in’e Neestadt, en Deel vun en Vogelkoje, Krischan mit der Piepe, en Book vun Willem Busch. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
De Baptisten sünd en Freekark mit över 47 Milljonen dööpd Leeden weltwiet. Een vun de sünneren Kennteken vun disse Kark is, dat se lütte Kinners nich döpen deit. So as in de Tiet vun dat Niege Testament warrt bloots Mischen dööpt, de an Jesus Christus glöövt un dat ok vör Gott un annern Minschen betüügt. De Baptisten sünd verwandt mit de Dööpers oder Dööpgesinnten vun de Reformatschoonstiet. De erste Baptistenkark keem togang in Amsterdam um 1609. Een Deel vun disse Kark - mehrstendeels engelsche Flüchtlingen - gung torüch na England, de anner Deel söcht in Amerika en nie Heimat. Vundaag höört de Baptisten to de gröttste protestantische Karken weltwiet. Na Düütschland kemen de Baptisten um 1834. Johann Gerhard Oncken, en Koopmann, de in Hambörch en christlichen Bookhannel bedreev un ut Varel keem, leet sik dat Johr mit söss anner Lü vun den amerikaanschen Baptistenpastoor Barnas Sears in de Elv döpen.